පොලොන්නරුව ජල ගැලුම් නිම්න ජාතික උද්‍යානයේ අනවසර වගා කටයුතු නැවතත් ආරම්භ කර ඇති බවට භික්ෂූන් වහන්සේ ඇතුළු ප්‍රදේශවාසීන් චෝදනා කරනවා.ඔවුන් අද පෙරවරුවේ මේ සම්බන්ධයෙන් වනජීවි කාර්යාලයට පැමිණිලි කිරීමත් සමඟ උණුසුම් තත්ත්වයක්ද ඇතිවුණා.පොලොන්නරුව ජල ගැලුම් නිම්න ජාතික උද්‍යානය තුල අනවසර වගා කටයුතු සහ ගවයින් ඇතුලු කිරීම ඇතුළු මිනිස් ක්‍රියාකාරකම් සිදුවන ආකාරය පිළිබඳව මීට පෙර හිරු ප්‍රවෘත්ති ඔස්සේ අනාවරණයක්ද සිදු කළා.අනතුරුව වනෝද්‍යානය තුල සියලු අනවසර වගා කටයුතු තහනම් කරමින් අධිකරණ නියෝගයක්ද නිකුත් කෙරුණා.කෙසේවෙතත්, නැවතත් ජල ගැලුම් නිම්න ජාතික උද්‍යානය තුල අනවසර වගා කටයුතු ආරම්භ කර ඇති බව ප්‍රදේශවාසීන් චෝදනා කරනවා.ප්‍රදේශයේ භික්ෂූන් වහන්සේ ඇතුළු ජනතාව මේ සම්බන්ධයෙන් පැමිණිලි කිරීමට අද පෙරවරුවේ පොලොන්නරුව වනජීවි කාර්යාලයට පැමිණියා.එහිදී උණුසුම් තත්ත්වයක්ද හටගත්තා.පොලොන්නරුව වනජීවි කාර්යාලයේ නිලධාරීයා සඳහන් කළේ වහාම ඒ සම්බන්ධයෙන් පියවර ගන්න බවයි.